EGCO เติบโตต่อเนื่อง ชูหุ้นปลอดภัย-อัพไซด์หรูซื้อเป้า 260 บ.
EGCO เติบโตต่อเนื่อง ชูหุ้นปลอดภัย-อัพไซด์หรูซื้อเป้า 260 บ.
28 ก.ย. 2560

บล.ธนชาต  ระบุในบทวิเคราะห์วันนี้(28 ก.ย.) ว่า บริษัท ผลิตไฟฟ้า จำกัด (มหาชน) หรือ EGCO มองเป็นหุ้นที่ปลอดภัย ด้วยราคาหุ้นมี upside 13% จากราคาเป้าหมายที่ 11 เท่า PE ปี 2018 EGCO ถูกที่สุดในกลุ่มหุ้นสาธารณูปโภคขนาดใหญ่ ด้วยมีกำไรปกติเติบโตเฉลี่ย 3 ปีที่ 13% คิดเป็น PEG ที่ 0.75 เท่า เทียบกับกลุ่มที่ 1.4-2.8 เท่า กำไรที่เติบโตต่อเนื่องเห็นได้ใน ครึ่งหลังปี 60-20 จากกำลังการผลิตที่เพิ่มขึ้น และมี upside จากค่าไฟ
โดยปรับเพิ่มราคาเป้าหมายของ EGCO ขึ้นเป็น 260 บาท จาก 228 บาท สะท้อนการปรับมาใช้ประมาณการปี 2018 เป็นปีฐาน และการปรับมูลค่าการลงทุนในโครงการพลังงานความร้อนใต้พิภพ SEGSD และโรงไฟฟ้าพลังงานน้ำ น้ำเทิน 1 เนื่องจากมีข้อมูลเพิ่มเติม เรายังคงชอบ EGCO จากการมีโอกาสในการเติบโตอย่างต่อเนื่องไปยังปี 2020
โดยคาดว่ากำไรจะเติบโตเฉลี่ยที่ 13% ต่อปี ในช่วงครึ่งหลังปี 60-ปี 2020F ผลักดันโดยกำลังการผลิต 930MW ที่จะเข้ามา และการเข้าซื้อ SEGSD ที่ 11 เท่า PE ปี 2018 EGCO ยังคงถูกที่สุดในกลุ่มหุ้นสาธารณูปโภคขนาดใหญ่ ด้วยซื้อขายที่ PEG ที่ 0.75 เท่า เทียบกับกลุ่มฯ ที่ 1.4-2.8 เท่า และมีกระแสเงินสดอิสระที่เพิ่มขึ้นแข็งแกร่งตั้งแต่ปี 2018
ปรับประมาณการกำไรปกติปี 2017-20F เล็กน้อยราว 1-3% เนื่องจากกำลังการผลิต 220MW ของ EGCO ที่มีแผนที่จะเข้ามาในครึ่งหลังปี 60ก่อสร้างแล้วเสร็จได้ตามแผน อีกทั้งสองโครงการพลังงานความร้อนใต้พิภพขนาด 128MW ของ SEGSD จะส่งผลกระทบอย่างเต็มปีในครึ่งหลังปี 60 (กำลังการผลิตที่ดำเนินการแล้ว 4,223MW ใน 1H17) คาดว่ากำไรปกติของ EGCO ในครึ่งหลังปี 60จะเติบโต 11% เทียบช่วงเดียวกันของปีก่อน ซึ่งทำให้คาดว่าบริษัทฯ จะมีกำไรเติบโต 14-15% ในปี 2017-18
นอกจากนี้หากกำลังการผลิตสุทธิรวมอีก 547MW จากโครงการผลิตไฟฟ้าพลังน้ำในลาว และโครงการโรงไฟฟ้าถ่านหิน 2 แห่งในฟิลิปปินส์ สามารถเริ่มดำเนินการได้ตามแผนในปี 2019  ก็น่าจะทำให้กำไรปกติเติบโตอีก 7% และ 19% ในปี 2019-20F